VEDTEKTER FOR WILLIAM PEDERSENS LEGAT STI - LEGAT FOR IL JUTUL
1. Stifteren av legatet
Legatet er en testamentarisk gave fra William Pedersen, født 24.09.42, død 28.03.87, og er opprettet i forståelse med hans hustru Ella Løberg Pedersen.
2. Grunnkapital
I William Persens testamente ble IL Jutul tilgodesett med 1/12 av nærmere spesifiserte eiendommer. Verdien av denne andelen utgjør grunnkapitalen I fondet. Legatets grunnkapital utgjør kr 923.430, - ved booppgjørets sluttbehandling.
3. Formål
10% av den årlige avkastning skal legges til grunnkapitalen. Den øvrige avkastning kan anvendes av legatets styre til beste for idrettsaktiviteter innen IL Jutul – fortrinnsvis til aktiviteter utenom ordinær drift. Bruk av legatets grunnkapital skal forelegges på årsmøte I IL Jutul og det kreves3/4 flertall for vedtak.
4. Søknad om tildeling av midler fra legatet.
Søknadsberettigede er IL Jutuls hovedstyre og styrene i de enkelte gruppene som idrettslaget til enhver tid har. Tildeling av midler foretas en gang pr år. Strykes:i forbindelse med idrettslagets årsmøte:. Søknadsfrist er 1.12. hvert år, og legatets styre skal avgjøre søknadene i god tid innen IL Jutuls årsmøte. Midler som ikke deles ut et år, beholdes i legatet og kan utdeles av styret ved en senere tildeling.
5. Styre
Legatet ledes av et styre med 5 medlemmer, med en vararepresentant. Fire av styremedlemmene og vararepresentanten velges på IL Jutuls årsmøte. Det skal være lik kjønnsfordeling. Funksjonstiden skal være to år, slik at to av medlemmene er på valg hvert år. Kandidater til styret foreslås av IL Jutuls valgkomite. Det femte styremedlem skal være den til enhver tid fungerende styreleder i IL Jutul. Styret velger selv sin leder. Vedtak i styret må være enstemmige for å være gyldige.
6. Forvaltning
Grunnkapitalen skal forvaltes som bestemt for umyndiges midler.
7.Regnskap
Styret skal sørge for at det blir ført regnskap over legatets eiendeler, inntekter og utgifter. Regnskapet skal følge kalenderåret og avsluttes senes en måned etter årets utgang og fremlegges i revidert stand på IL Jutuls årsmøte.
8. Revisjon
Regnskapet skal revideres av en registrert eller statsautorisert revisor.
9. Melding til fylkesmannen     Pkt 9 utgår
Styret skal gi de nødvendige meldinger om fondet og virksomheten til Fylkesmannen I Oslo og Akershus.


10. Endring av vedtektene
Det kreves 3/4flertall på lovlig innkalt årsmøte i IL Jutul for å foreta vedtektsendringer. Av innkallingen til årsmøtet skal det fremgå at vedtektsendringer vil bli behandlet.
11. Opphør
Hvis IL Jutul opphører eller bli oppløst, skal legatets kapital gå over til en ny eller eksisterende idrettsforening i Skui området, som skal være forpliktet til å anvende legatet til idrettens beste etter same regler som ovenfor.
Vedtatt på årsmøtet i IL Jutul 14.11.87
Endret på årsmøte 6.5.91
Endret på årsmøte 26.2.96
Endret på årsmøtet xx.x 2026



